Jelasin soal 7 Maret  dalam bahasa sunda dong

7 Maret nyaéta poé ka-66 dina sataun (ka-67 dina taun kabisat) dina kalénder Gregorian, sésana 309 poé.

1573 – Hiji perjangjian daméy ditanda tangan antara Kasultanan Utsmani jeung Républik Vénesia, mungkas Perang Utsmani-Vénesia sarta muguhkeun Siprus tetep dina kakawasaan Utsmani.

1799 – Napoleon Bonaparte ngarebut Jaffa di Palestina sarta pasukanna maténi leuwih ti 2.000 tawanan Albania.

1814 – Kaésar Napoleon I ti Perancis meunangkeun Patempuran Craonne.

1876 – Alexander Graham Bell meunangkeun patén pikeun panyiptaan naon nu ku manéhna disebut minangka “telepon”.

1900 – Kapal laut Jérman SS Kaiser Wilhelm der Grosse jadi kapal munggaran nu ngirimkeun sinyal tanpa kabel ka basisir.

1902 – Perang Boer Kadua: Kaum Boer, dipingpin ku Koos de la Rey, nibankeun kaéléhan tohaga ka Inggris ti saprak dimimitianna perang, di Tweebosch.

1936 – Ngawalan Perang Dunia II: Ngalanggar Pakta Locarno jeung Perjangjian Versailles, Jérman nempatan Rhineland.

1945 – Perang Dunia II: Pasukan Amérika ngarebut Jambatan Ludendorff di saluhureun Leuwi Rhine di Remagen.

1950 – Perang Tiis: Uni Soviét ngaluarkeun pernyataan nu ngabantah yén Klaus Fuchs téh mata-mata Soviét.

1965 – Minggu Getih: Sakumpulan 600 jalma nu pawéy pikeun hak-hak sipil sacara brutal diserang ku pulisi nagara jeung pulisi local di Selma, Alabama.

1967 – Majelis Permusyawaratan Rakyat Samentara (MPRS) nyabut mandat Sukarno minangka présidén Indonésia.

1968 – Perang Viétnam: Amérika Sarikat jeung Militer Viétnam Kidul ngamimitian Operasi Truong Cong Dinh pikeun ngusir Viét Kong ti wilayah sabudeureun Mỹ Tho.

1971 – Syéh Mujibur Rahman, pamingpin pulitik Pakistan Wétan harita (kiwari Bangladesh), ngirimkeun pidato 7 Maret-na nu basajarah di Tegal Rececourse (kiwari Suhrawardy Udyan) di Dhaka.

1987 – Pangbantéyan Lieyu: Militer Taiwan ngabantéy 19 urang pangungsi Viétnam nu teu mawa pakarang di Donggang, Lieyu, Kinmen.

1989 – Iran jeung Karajaan Inggris megatkeun hubungan diplomatik sabada paséa ngeunaan Salman Rushdie jeung novel kontroversial, Ayat-Ayat Sétan.

2006 – Lashkar-e-Taiba mesatkeun sarangkéyan pangeboman di Varanasi, India.

2007 –  Kadurukna pesawat Garuda Indonésia nu kakara eunteup di Bandara Adi Sucipto, Jogjakarta, ti Jakarta, ngabalukarkeun palastrana puluhan panumpang nu di antarana aya sababaraha tokoh nasional.

2009 – Real IRA nelasan dua soldadu Inggris jeung nyideraan dua urang sipil di Barak Massereene, korban munggaran ti pihak militer Inggris di Irlandia Kalér ti saprak réngséna The Troubles.